като заглушавания, умишлени или не, и създаване на пасивни смущения, страните полагат усилия да открият източниците на смущения и търсят решения, които да бъдат взаимно приемливи.
 4. Нищо в настоящото споразумение не може да бъде интерпретирано като дерогация от съответните разпоредби на МСД, по-специално на тези относно правилата за радиосъобщенията.
 Член 19
 Стандарти, сертифициране и международни организации
 1. Страните се стремят да приемат общ подход в областта на стандартизацията и по всички въпроси относно системите за спътникова навигацията, свързани с международните организации и асоциации, по-специално с Международната организация за гражданско въздухоплаване, асоциацията „Радиотехническа комисия по аеронавтика“ и Европейската организация за оборудване за гражданското въздухоплаване („EUROCAE“), както и асоциации и активни групи в областта на стандартизацията.
 2. Страните съвместно подкрепят развитието на стандартите за спътникова навигация в рамките на международните организации, по-специално препоръчаните от ИКАО стандарти и практиките (SARP), и спецификациите на минималната оперативна ефективност на RTCA и на EUROCAE (MOPS). В тази връзка те съвместно подкрепят признаването на стандартите „Галилео“, EGNOS и SBAS—ASECNA от тези международни организации и се стремят да насърчават тяхното прилагане в целия свят, наблягайки на оперативната съвместимост с другите системи за спътникова навигация.
 Член 20
 Сигурност
 С цел опазване на европейските системи за спътникова навигация и системата SBAS—ASECNA от заплахи и злонамерени действия, като умишлени заглушавания и създаване на пасивни смущения, страните предприемат всички необходими мерки, по-специално в областта на контрола и неразпространението на технологиите, за да гарантират непрекъснатостта, сигурността и безопасността на спътниковите навигационни услуги, както и на инфраструктурата и на съответните материални активи, без да засягачлен 6, параграф 2.
 Член 21
 Научноизследователска и развойна дейност
 Страните се стремят да извършват съвместни научноизследователски и развойни дейности в областта на спътниковата навигация, по-специално с оглед на разработването и планирането на бъдещото технологично развитие на системите за спътникова навигация.
 Всяка страна насърчава участието на другата страна в своите собствени програми за научноизследователска и развойна дейност.
 Съюзът улеснява достъпа на ASECNA до фондовете на своите рамкови програми за научноизследователска и развойна дейност.
 Член 22
 Човешки ресурси
 Въз основа на собствения си опит Съюзът предоставя на ASECNA цялата полезна информация за управлението на необходимите човешки ресурси за изпълнението на програмата SBAS—ASECNA.
 Съюзът подпомага ASECNA при развитието на работните места и на необходимите умения за изграждане и експлоатация на системата SBAS—ASECNA.
 Съюзът улеснява всяка инициатива за сътрудничество и партньорство между ASECNA и субектите, участващи в укрепването на капацитета в областите, свързани с европейските програми за спътникова навигация. Той улеснява също така достъпа на ASECNA до фондовете на неговите европейски програми за обучение.
 С цел да се отговори на нуждите за изграждане и експлоатация на системите EGNOS, SBAS-ASECNA и създадените по програма „Галилео“, могат да бъдат извършвани съвместни дейности за обучение и за подготовка на тяхното технологично развитие.
 Член 23
 Комуникация и обществена информираност
 Страните се стремят да извършват съвместни дейности за комуникация и популяризиране на своите съответни програми за спътникова навигация.
 Съюзът подпомага ASECNA в определянето и създаването на стратегии за комуникация, насочени както към субектите, засегнати от изграждането и експлоатацията на системата, така и към широката общественост.
 Член 24
